જે રીતે ભારત પોતાની આંતરિક હિંસક ઘટનાઓનો સામનો કરી રહ્યું છે તેવી જ રીતે પડોશી દેશો ચીન અને પાકિસ્તાન તરફથી પણ અંજપાભરી સ્થિતિનું નિર્માણ કરવામાં આવી રહ્યું છે. ભારતથી અલગ પડ્યા બાદ પાકિસ્તાને કાશ્મીરની માંગણી કરી અને તેને લઇને ભારત તથા પાકિસ્તાન વચ્ચે અવાર-નવાર તણખા ઝરતાં આપણે જોયા છે. તો ચીન તરફથી પણ સરહદના વિવાદને લઇને તણખાં ઝરતાં આવ્યા છે. ચીન દ્વારા ક્યારેક ગેરકાયદે રીતે ભારતના અમુક ભાગોને પોતાના ગણાવવાની નીતિઓ હેઠળ કાર્યો પણ કરવામાં આવ્યા છે, જેને લઇને અવાર નવાર ભારત તરફથી મજબૂત જવાબો આપવામાં આવ્યા છે.